Չարլզ Պերսի Սնոու

Չարլզ Պերսի Սնոու (), անգլիացի ֆիզիկոս, գրող, հասարակական գործիչ։

Երկրորդ համաշխարհային պատերազմի ժամանակ եղել է ռազմաճակատին գիտական օգնություն ցույց տվող կոմիտեի կազմակերպիչներից ու ղեկավարներից մեկը։ 1947 - 1964 թվականներին գլխավորել է Անգլիական Էլեկտրաընկերությունը (), 1964 - 1966 թվականներին եղել է տեխնոլոգիայի նախարարության պառլամենտական քարտուղարը, մտել է անգլիական կառավարության կազմի մեջ։

Սնոուն գիտական ու պետական շրջանակներում ձեռք բերած փորձը դրել է «Օտարներ և եղբայրներ» (1947 - 1970) վիպաշարի հիմքում, որի հիմնական գաղափարն է այս կամ այն կերպ քաղաքացիական պարտքի գիտակցությամբ կապված «եղբայրների» և երկրի ու ժողովրդի հանդեպ պատասխանատվության զգացումից զուրկ «օտարների» գոյությունը անգլիական հասարակության մեջ։ Վիպաշարի կարևորագույն համարվող գրքերն են՝ «Հույսերի պահը» (1949), «Վերադարձ» (1956), «Գործ» (1960), «Իշխանության միջանցքները» (1964)։ Բարոյաէթիկական հրատապ խնդիրներ է քննարկում «Նրանց ամբողջ իմաստության մեջ» (1974) վեպը։

Ծանոթագրություններ 

 
 

Անգլիացի գրողներ
Անգլիացի հասարակական գործիչներ
Լոնդոն քաղաքում մահացածներ
20-րդ դարի ֆիզիկոսներ
Անգլիացի ֆիզիկոսներ
Անգլիայի քաղաքական գործիչներ
Անգլիացի վիպասաններ
Գրաքննադատներ
Փիլիսոփայական գիտությունների դոկտորներ
Անգլիացի դետեկտիվ ժանրի գրողներ
Արվեստի և գրականության ամերիկյան ակադեմիայի անդամներ
20-րդ դարի անգլիացի վիպասաններ